Record Store Day er en af årets vigtigste dage for alverdens fans af de klassiske grammofonplader - også hos Læsehesten i Aalborg.

- De stod her klokken fire morges for at få den plade. Nu har de fået den - og der var kun én af dem. Lars Christensen, ejer af butikken Læsehesten, der blandt andet sælger grammofonplader, er imponeret over dedikationen hos de mange fremmødte kunder på den særlige dag. - Det der er mærkeligt ved 'pladens dag', der er, at man aldrig kan vide, hvad der slår til, siger Lars Christensen, der selv havde travlt bag disken. Det er en speciel dag for den slags entusiaster. "Record Store Day", som er det officielle navn, bliver markeret verden over - det er ren juleaften for vinylfans. Det er især det sjældne plader, samleobjekterne, der får folk til at møde op flere timer før butikkerne åbner. - Det er en hobby at høre så meget musik, og det er også en hobby at samle på det, fortæller vinylentusiast Martin Lund Nielsen fra Hjørring, der garanterer deltagelse igen næste år. Se indslaget om Record Store Day-markeringen i Aalborg herover.